Diari Oficial de la Generalitat Valenciana


Sumari del DOGV 6410, del 02-12-2010 (2010/12056)

Notificació de la Resolució de 8 d'octubre de 2010, de la Secretaria Autonòmica d'Infraestructures i Transport, del recurs d'alçada sobre el resultat de la convocatòria de juliol de 2010 de patró d'embarcacions de recreació.
--------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6410

Data del DOGV
:   02-12-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/12235


Organisme emissor
:   Conselleria d'Infraestructures i Transport

Tipus de document
:   Anunci

Notificació de la Resolució de 8 d'octubre de 2010, de la Secretaria Autonòmica d'Infraestructures i Transport, del recurs d'alçada sobre el resultat de la convocatòria de juliol de 2010 de patró d'embarcacions de recreació. [2010/12976]  
Atés que no s'ha pogut notificar a Felipe del Amo Gálvez, amb DNI 95044687X, en el domicili conegut per esta administració, la Resolució, del secretari autonòmic d'Infraestructures i Transport, de 8 d'octubre de 2010, per la qual es desestima el recurs d'alçada interposat contra el resultat de la prova de patró d'embarcacions de recreació realitzada a Alacant el 10 de juliol de 2010. D'acord amb el que establix l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, de modificació de l'anterior, es fa públic el text íntegre de l'esmentada resolució perquè este anunci servisca de notificació de l'anterior.  
«Vist el recurs d'alçada formulat per Felipe del Amo Gálvez, amb DNI 30827139E, amb registre d'entrada en la Direcció General de Ports, Aeroports i Costes amb data 11 d'agost de 2010, així com els documents que estan en l'expedient.  
Examinada la proposta de resolució formulada pel director general de Ports, Aeroports i Costes, s'adopta resolució en els termes següents.   
Antecedents de fet:  
1. Amb data 23 de juliol de 2010, la Direcció General de Ports, Aeroports i Costes publica les qualificacions provisionals dels exàmens nàutics de patró d'embarcacions de recreació realitzats a Alacant, i hi consta el recurrent, amb la qualificació de no apte.  
2. Felipe del Amo Gálvez, presenta en el termini d'establit a este efecte en la Resolució de 9 de desembre de 2009, de la Conselleria d'Infraestructures i Transport, per la qual s'aprova la convocatòria ordinària d'exàmens teòrics per a l'obtenció de títols nauticoesportius per a l'any 2010, sol·licitud de revisió del seu examen.  
3. Per part del tribunal d'exàmens nàutics es realitza la revisió de l'examen corresponent, i es confirma el resultat de no apte, i s'especifiquen les errades de cada bloc de matèries que componen l'examen de patró d'embarcacions de recreació. Este escrit va ser remés a l'interessat amb data 2 d'agost de 2010, junt amb una còpia del seu full de respostes.  
4. Amb data 11 d'agost de 2010, i dins del termini d'un mes previst en l'article 114 i següents de la Llei de Règim Jurídic d'Administracions Públiques i Procediment Administratiu Comú, es registra d'entrada en la Direcció General de Ports, Aeroports i Costes recurs d'alçada davant del secretari autonòmic d'Infraestructures i Transport contra el resultat de la revisió d'examen efectuada pel tribunal.  
Als anteriors fets s'apliquen els fonaments de dret següents:  
Del fons de l'assumpte.   
1. Com bé es desprén tant de la correcció automàtica per lector òptic, com de la manual efectuada pel tribunal després d'haver sol·licitat el recurrent la revisió del seu examen, la qualificació no apte és correcta, ja que tal com establix l'Orde IBS 5459/2007, de 26 d'octubre, és necessari no sobrepassar les 4 errades en el bloc obligatori de preguntes de reglaments, i consten 5 errades en el full de respostes del recurrent.  
2. Respecte a les al·legacions efectuades a la pregunta núm. 62 de l'examen; es troba formulada de la forma següent: "Quan considerem que una embarcació està abastant-ne una altra?" i la resposta correcta és la c): "quan està entre els 22,5 graus a popa d'ambdós travessos de l'abastada". El RIPA és un conjunt de regles que han de considerar-se totes entrellaçades per a la comprensió d'estes.  
Pel que fa al que s'indica en l'escrit del recurrent, segons la regla 13 "es considera que abasta: tot barco que s'aproxime a un altre venint des d'una marcació major de 25 graus a popa del través". En la contestació c) de l'examen, s'està referint a un arc de visibilitat, es troba formulada com seguix: "quan està entre els 22,5 graus a popa d'ambdós travessos de l'abastat". Segons la regla 21 apartat c) "la llum d'abast és una llum blanca col·locada el més prop possible de la popa, que mostra la seua llum sense interrupció en tot un arc de l'horitzó de 135 graus, fixada de manera que siga visible en un arc de 67,5 graus comptats a partir de la popa cap a cada una de les bandes del barco, que fa referència a l'arc de visibilitat definit en la resposta c). Regla 21 apartat d) "La llum de remolc és una llum groga de les mateixes característiques que la llum d'abast definida en el paràgraf c) d'esta regla."Al mateix temps s'ha de fer una observació sobre l'apartat c) de la regla 13 que indica que "quan un barco tinga dubtes de si està abastant o no un altre, es considerarà que ho està fent i actuarà com a barco que abasta." Els arcs de visibilitat estan uns superposats als altres, és a dir, la llum de costat i la llum d'abast en 22,5 graus a popa del través se superposen, amb la qual cosa es podrà observar en algun moment la llum de costat o la llum d'abast, en este moment s'haurà d'acudir a la regla 13 apartat c).  
La llum de remolc que s'exposa en l'escrit, segons la regla 21, exposada anteriorment, té les mateixes característiques que la llum d'abast, és a dir, el mateix arc de visibilitat, per la qual cosa si prenem esta llum com a referència, hem de considerar que estem abastant el barco, per tot això es considera que la resposta expressada pel recurrent és incorrecta.   
De la competència per a dictar esta resolució. Decret 117/2007, de 27 de juliol del Consell, pel qual s'aprova el Reglament Orgànic i Funcional de la Conselleria d'Infraestructures i Transport.  
Resolució de 9 de desembre de 2009, de la Conselleria d'Infraestructures i Transport, per la qual s'aprova la convocatòria ordinària d'exàmens teòrics per a l'obtenció de títols nauticoesportius per a l'any 2010.  
A la vista dels antecedents de fet i fonaments de dret anteriors, resolc:   
Desestimar la pretensió formulada en el recurs d'alçada i per tant confirmar la qualificació de no apte de Felipe del Amo Gálvez corresponent a l'examen teòric de la titulació de patró d'embarcacions de recreació de la convocatòria realitzada a Alacant, amb data 10 de juliol de 2010, pels arguments exposats anteriorment.  
Contra esta resolució que posa fi a la via administrativa, pot interposar-se recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos, comptadors els dos des de la notificació d'esta, sense perjuí de la utilització de qualsevol altre recurs que s'estime oportú.  
València, 8 d'octubre de 2010.- El secretari autonòmic d'Infraestructures i Transport: Victoriano Sánchez Barcaiztegui.»  
València, 18 de novembre de 2010.- El sotssecretari: Gaspar Peral Ribelles.